শাশুড়ির সঙ্গে সম্পর্ক রয়েছে এই সন্দেহে জামাইকে টাঙি দিয়ে কুপিয়ে খুন করল শ্বশুর। ঘটনা ইলামবাজারের। শনিবার গভীর রাতে ঘটনাটি ঘটার পর থেকে অভিযুক্ত শ্বশুর নব লোহার পলাতক।  ইলামবাজার থানার পক্ষ থেকে ময়না তদন্তের জন্য মৃতদেহ বোলপুর মহকুমা হাসপাতালে পাঠিয়ে দেওয়া হয়েছে।

এই বিষয়ে অন্যান্য খবর

শাশুড়িকে নিয়ে পালাল জামাই! লজ্জায় গৃহবন্দি বাবা-মেয়ে


স্থানীয় সূত্রে জানা গিয়েছে, সিউড়ির কড়িধ্যা পঞ্চায়েতের বেনেডাঙা গ্রামের বাসিন্দা নব লোহার। স্ত্রী অনিতা লোহার এবং এক ছেলেকে নিয়ে থাকতেন তিনি। পেশায় শ্রমিক নব-র দুই মেয়ের বিয়ে হয়ে গিয়েছে অনেকদিন। বড় মেয়ে রূপা লোহারের বিয়ে হয়ে ইলামবাজার থানার বিলাতি পঞ্চায়েতের মুরানদিঘি গ্রামের বরুন লোহারের সঙ্গে।
তবে অভিযোগ, দীর্ঘ দিন ধরে নব লোহারের সঙ্গে তাঁর স্ত্রী অনিতার ঝামেলা চলছিল। কয়েক মাস আগে নব স্ত্রী অনিতাকে ধারালো অস্ত্র দিয়ে মুখ এবং শরীরের বিভিন্ন অংশে কোপায়। এমন ঘটনার পর থেকেই অনিতা বেনেডাঙাতে থাকতেন না। দুই মেয়ের বাড়ি এবং বোলপুরের রূপপুরে দিদির বাড়িতে থাকতেন তিনি।
দেখুন ভিডিও...
 

কিন্তু নব চাইছিল, অনিতা তাঁর কাছে থাকুক। বেশ কিছু দিন আগে শাশুড়িকে নিয়ে পঞ্চায়েতে নিয়ে গিয়ে শ্বশুরের বিরুদ্ধে অভিযোগ করেন জামাই বরুণ। এই নিয়েই শ্বশুর ও জামাইয়ের মধ্যে ঝামেলা তুঙ্গে ওঠে। অভিযোগ, শনিবার গভীর রাতে নব ইলামবাজারের মুরানদিঘি গ্রামে মেয়ের বাড়ি যান। মেয়ে দরজা খুলতেই শ্বশুর জামাই বরুণের উপর ঝাপিয়ে পরে টাঙির কোপ দিতে শুরু করেন। ঘটনাস্থলেই বরুণের মৃত্যু হয়। এর পর থেকেই নব পলাতক।
অনিতা লোহার অভিযোগ করেন, ‘‘নব আমাকে এবং মেয়ের জামাইকে নিয়ে সন্দেহ করে। একদিন প্রচণ্ড মারধর করার পর থেকে মেয়েদের বাড়িতেই থাকতাম। আর এই আক্রোশেই মেয়ের জামাইকে খুন করল।’’ অভিযুক্ত নব লোহারের খোঁজে তল্লাশি শুরু করেছে পুলিশ।